«Uus nõukogu koguneb esimesele koosolekule 8. veebruaril ja esimese kvartali jooksul on plaanis pidada ka teine koosolek. Esmalt on vaja valida uus juhatus, sinodisaadikud ja otsustada revisjoni korraldamine. Samuti tuleb kinnitada 2008. aasta tulude-kulude aruanne ning vastu võtta 2009. aasta eelarve ja töökava. Nendele n-ö korralistele otsustamistele lisaks on vaja kinnitada Maarja kiriku taastamispõhimõtted  ja -kava, et saaks asuda projekteerimisele,» selgitas Tartu Maarja koguduse õpetaja Peeter Paenurm.